NaiveNeuron/SloPal huggingface dataset:
M. Číž, podpredseda NR SR: (2008-01-21):
V danom prípade bol to vážny politický boj, kde sme za každým návrhom na odvolanie uvádzali veľmi vážne politické dôvody, nie nezmysly typu dvakrát štyridsať metrov štvorcových alebo byt mamy. A nikdy sa nám nestalo, že by náš líder, ktorý vypráva tieto veci, sa dostal do pozície ako pán Dzurinda, ktorému nezávidím. Keď mu niekto rozpráva o sklenených výťahoch, o jeho vlastných listoch, kde si žiadal prideliť pôdu v Bratislave a podobne, kde išlo o flagrantné zneužitie funkcie politickej, ale už nemáme chuť o tom rozprávať, lebo verejnosť to vie. Chceme len nájsť vecnosť a zmysluplnosť do budúcnosti. To je dôležité, pán poslanec. Pán Frešo, moja faktická poznámka, čas nevystačuje mi na to, aby som zaujal stanovisko k vášmu vystúpeniu, ale ak mi kývnete, tak s veľkou chuťou vystúpim v rozprave a vysvetlím vám to, dobre, naše stanovisko. Ďakujem.
Laurenčík, Milan, podpredseda NR SR (2021-06-15):
Z mysle § 28 ods. 1 sa do rozpravy prihlásil pán poslanec, pán podpredseda Národnej rady Juraj Blanár, nech sa páči.
Sulík, Richard, predseda NR SR (2011-07-07):
Ďakujem. Pýtam sa, či niekto z poslancov sa hlási ústne v rámci tohto bodu. Pán poslanec Senko, nech sa páči. Predtým ako dám slovo pánovi poslancovi Senkovi, uzatváram možnosť sa prihlásiť ústne. Nech sa páči, máte slovo.
Paška, Pavol, predseda NR SR (2013-02-06):
(Hlasovanie.) 140 prítomných, 13 za, 32 proti, 94 sa zdržalo, 1 nehlasoval. Návrh sme neschválili . Pán poslanec Ježík uvedie v prvom čítaní hlasovanie o návrhu skupiny poslancov na vydanie zákona č. 219 o ochrane pred zneužívaním alkoholických nápojov. Je to tlač 305. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov , tlač 305.)
Jurinová, Erika, podpredsedníčka NR SR (2014-05-15):
Ďakujem, pán poslanec. Vyhlasujem krátku prestávku. (Krátka prestávka.) (Po prestávke.)
Bugár, Béla, podpredseda NR SR (2016-05-18):
Pani poslankyňa Sárközy.
V. Veteška, podpredseda  NR SR: (2005-09-27):
D. Bollová, poslankyňa: Ďakujem pekne, pán podpredseda. Síce zobrali ste mi z času dosť, ale nevadí, ja to stihnem. Pán poslanec Jarjabek, ďakujem za podporu. Pani kolegyňa Demeterová, keby ste počúvali ten text modlitby, určite by ste sa nevyjadrili, že je dobré, že komunistickí poslanci sa tu modlia. A váš ďalší komentár nestojí za to, aby som naň reagovala. Ďakujem.
Kremský, Peter, poslanec NR SR (2021-06-24):
Ďakujem, pán predseda. Aby som ukončil toto trápenie, tak v mene štyroch poslaneckých klubov žiadam o preloženie hlasovania o bode 52 (tlači 594) na utorok 17.00. Dodám písomne. Ďakujem. (Reakcie z pléna.)
Šeliga, Juraj, podpredseda NR SR (2020-09-18):
Ďakujem pekne, pán poslanec. Teraz poprosím pani spravodajkyňu, ktorú určil gestorský výbor pre sociálne veci, pani poslankyňu Krištúfkovú. Poprosím vás, pán navrhovateľ, aby ste išli na miesto navrhovateľa. Nech sa páči, pani poslankyňa.
Kaščáková, Renáta, poslankyňa NR SR (2017-12-05):
Ďakujem veľmi pekne za slovo. Edo, vynikajúce vystúpenie. Myslím, že si veľmi, veľmi názorne ukázal, akým spôsobom v tejto krajine nefunguje politika, ktorá by mala zlepšovať situáciu v regiónoch. Zamýšľal si sa nad tým, či štát mieni dať z vlastných prostriedkov ďalšiu miliardu do projektu, bolo nám povedané, že teda bude to z, poväčšine z prostriedkov Európskej únie. A ja sa teda pýtam, načo vlastne máme Integrovaný regionálny operačný program. Načo máme 11, celkovo 11 operačných programov z Európskej únie, v ktorej máme 14 mld. eur, ktoré máme určené práve na rozvoj regiónov? Integrovaný regionálny operačný program má k dispozícii 1,45 mld. eur, a z ktorej čerpáme zatiaľ minimum, a tieto prostriedky sú určené na regionálny rozvoj. Ja sa chcem opýtať, či tieto zdroje, alebo ich plánovanie nejakým spôsobom korešponduje s plánovaním týchto akčných plánov. Tieto akčné plány idú po nejakých okresoch, Integrovaný regionálny operačný program sa riadi ďalšími strategickými dokumentmi, ktoré idú po krajoch. Sú tieto dve koncepcie navzájom nejako zladené? Podporujú sa? Budú mať nejaký synergický efekt? To sú všetko otázky, na ktoré, bohužiaľ, mne sa javí, že musíme dostať iba negatívnu odpoveď, a preto mi príde celý tento zákon naozaj len ako marketing, bolo to tu viackrát povedané, ale nijakým spôsobom nepomáha tomu, čo sme už mohli riešiť dávno a na čo aj tie zdroje z eurofondov prišli, a z ktorých čerpáme, ale že úplné minimum.
Ďuriš Nicholsonová, Lucia, podpredsedníčka NR SR (2017-12-12):
Ďakujeme pekne. Prerušujem rokovanie o tomto bode programu. Teraz nasleduje prvé čítanie o návrhu poslankyne Zuzany Zimenovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (tzv. školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Návrh zákona má tlač 744, návrh na jeho pridelenie na prerokovanie výborom je pod rozhodnutím pod č. 767. Opäť, pani poslankyňa Zimenová, nech sa páči, máte slovo.
Andrejuvová, Anna, poslankyňa NR SR (2020-11-03):
Ďakujem pekne, pán predsedajúci. Milé kolegyne, kolegovia, predkladám spolu s ostatnými kolegami koaličnými návrh zákona, ktorým sa mení a dopĺňa zákon 274/2007 o príplatku politickým väzňom v znení neskorších predpisov. Návrh zákona sa predkladá v súlade s programovým vyhlásením vlády, v ktorom sa vláda zaviazala, že bude podporovať zvyšovanie povedomia o totalitných obdobiach slovenskej histórie, uctenie si pamiatky rovnako obetí fašistického aj komunistického režimu na Slovensku. Účelom predloženého návrhu zákona je uctiť si tých, ktorým komunistický režim upieral základné ľudské práva a nespravodlivo obmedzoval ich osobnú slobodu. Do zákona preto navrhujeme doplniť skupinu obetí komunistického režimu, ktorých základné ľudské práva a slobody boli obmedzované na základe jediného kritéria, a to ich náboženského presvedčenia. Stovky rehoľníčok, rehoľníkov a kňazov boli v 50. rokoch dlhodobo internovaní v sústreďovacích táboroch, kláštoroch. K ich odškodneniu by prišlo symbolicky po 70. rokoch od akcií „K“ a „R“, ktorými chceli komunisti zlikvidovať ženské a mužské kláštory. Obete komunistického režimu môžu byť vzorom a inšpiráciou predovšetkým pre mladých ľudí. Ich obeť nám všetkým pripomína, ako dôležité je, aby sme si vážili hodnoty demokracie a slobody. Cieľom návrhu je priznať jednorazový príplatok k dôchodku veteránom protikomunistického odboja, ich vdovám, vdovcom a sirotám v symbolickej výške 1 989 eur. Zvýšiť veteránom protikomunistického odboja príplatok k dôchodku zo súčasných 5 eur na 10 eur za každý mesiac obmedzenia osobnej slobody. Rovnako dosiahnuť spravodlivosť aj pre tých, ktorí boli internovaní v centralizovaných kláštoroch počas akcií „K“ a „R“. Rovnako je zámerom vyzdvihnúť veteránov protikomunistického odboja, ich vdovy, vdovcov a siroty, ktorí boli rovnako vystavení perzekúciám. V ťažkých podmienkach často bojovali o holé prežitie svojich rodín a boli vystavení biede, politickému prenasledovaniu a sociálnemu vylúčeniu. Sú zdokumentované prípady ľudí, ktorí sa po návrate z dlho... dlh..., pardon, dlhodobého nespravodlivého komunistického väzenia nemohli vo svojej profesii uplatniť a pracovať mohli len v najmenej platených zamestnaniach. Ich aktuálny dôchodok je následkom tohto extrémne nízky. Dnes je najvyšší čas na prijatie takejto právnej úpravy, keďže veteráni protikomunistického odboja aj z dôvodu podlomeného zdravia napríklad z nútených prác v uránových baniach sa dožívajú veľmi nízkeho veku a ich počet klesá každým mesiacom. Sedemdesiatpäť percent z nich má dnes viac ako 80 rokov a ich celkový počet nie je viac ako 2 500. Ak prejde návrh zákona, prvé vyplatenie by mohlo byť s januárovým dôchodkom. Ďakujem, pán predsedajúci, skončila som. Prosím, otvorte rozpravu a hlásim sa ako prvá. Ďakujem.
Paška, Pavol, predseda NR SR (2013-12-06):
Pán poslanec Mikloš.
Martvoň, Anton, poslanec NR SR (2015-11-20):
Samozrejme, že chcem poukázať iba na trestný čin zneužitia právomoci verejného činiteľa.
Blanár, Juraj, podpredseda NR SR (2023-05-09):
Pán poslanec Pročko s faktickou poznámkou.
A. Slafkovský, poslanec: (2002-06-25):
Zákon, ktorý budeme prerokúvať v dnešnom rokovaní, je zákonom, ktorý je mimoriadne dôležitý, a súhlasím s pánom ministrom v tom, že je to jeden z kľúčových zákonov aj pre vstup do Európskej únie. Ja by som ho poprosil, nebolo mi jasné, o odpoveď na otázku, alebo nie je mi celkom jasné po diskusii, ktorú som mal, aký dopad ustanovenia zákona budú mať na možnosti využívania národných parkov na športovo-rekreačné účely, pretože v niektorých ustanoveniach sa hovorí o tom, že je to možné robiť len v intraviláne obcí. Teda intravilán obce väčšinou nesiaha až tam, kam dosahujú lyžiarske vleky. Ak by sme toto nemali ošetrené, tak nám to môže skomplikovať veľmi život v praxi a obmedziť výrazne aj pracovné príležitosti a možnosti zdrojov zamestnania na Slovensku. Takže ďakujem pekne za vypočutie a prosím o podporu môjho pozmeňujúceho návrhu. Ďakujem. (Hlasy v sále.) J. Migaš, predseda NR SR: Pán poslanec, s tým, samozrejme...
Hrnčiar, Andrej, podpredseda NR SR (2017-04-06):
Pán poslanec Nemky.
B. Bugár, podpredseda NR SR: (2002-03-14):
Pani poslankyňa Tóthová, nech sa páči. Zapnite mikrofón pani poslankyni Tóthovej.
Poliačik, Martin, poslanec NR SR (2013-12-04):
Pán kolega Novotný, no presne, česká cesta je, Česi to urobili tak, že oni vždycky novelizujú vlastne ten zákon, a je to neskutočne neflexibilné a nefunguje to. Ja mám, mám kontakty na ľudí, ktorí píšu tú legislatívu v Čechách a snažia sa s tým vyrovnať po novom. Ja som rád, že tá slovenská cesta išla tak, ako ide, lebo ona nie je zameraná na trestanie, je zameraná na prevenciu. To znamená na čo najrýchlejšie stiahnutie tých podozrivých substancií a kým nie je vyhodnotené, či tá istá substancia náhodou nie je používaná v pracích práškoch, tak my ju nemôžme zaradiť rovno medzi psychotropné látky, lebo by sme tým narušili chod drogérie, ktorá je len o ulicu vedľa. To znamená, že to riešenie, ktoré je teraz, považujem za veľmi dobré. Jožko Mikloško, no tá, tá politika je hlúpa, lebo nefunguje. Existuje, existuje správa OSN z roku 2011, ja už som ju tu niekoľkokrát citoval, ktorá hovorí, že napriek tomu, že bola vyhlásená vojna proti drogám v 70. rokoch minulého storočia, tak počet užívateľov drog, počet peňazí, ktoré sa v drogovom biznise točia, aj množstvo drog na trhu neustále stúpa. Máme plné väznice, mnohí policajti si robia zárezy na pažbách na malých rybách a problém sa nerieši. Kdežto harm reduction stratégia, ktorú obhajujem ja, dokázateľne v mnohých krajinách nielen že pomohla znížiť ujmu na strane užívateľov, ich rodičov, ich blízkych a celej komunity, ale zároveň vďaka prevencii a edukatívnym programom, ktoré sú cielené priamo na tie cieľové skupiny, sa jej darí znižovať počty ľudí, ktorí majú problém s drogovou závislosťou. Keby si niekedy potreboval, tak kľudne tomu venujem aj viacej ako dve minúty. Ďakujem.
Laššáková, Jana, podpredsedníčka NR SR (2015-06-30):
S reakciou pán poslanec Brixi. Nech sa páči.
P. Paška, predseda NR SR: (2008-05-21):
(Hlasovanie.) 139 prítomných, 58 bolo za, 31 proti, 48 sa zdržalo, 2 nehlasovali. Konštatujem, že tento návrh sme neprijali. Ďakujem pekne, pán poslanec. Teraz pani Magda Košútová bude v druhom čítaní uvádzať hlasovanie o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia. Je to tlač 546.
Paška, Pavol, predseda NR SR (2012-07-03):
Navrhujem, je 11.54 hod., aby sme prerušili rokovanie o tomto bode programu. Vyhlasujem obedňajšiu prestávku a ostávajú nám na prerokovanie poobede od 14.00 hod. dva body. Predpokladám a chcem aj poprosiť, kolegyne, kolegovia, aby ste boli flexibilní z pohľadu možnosti hlasovať skôr ako o 17.00 hod. Netrúfam si odhadnúť, ako dlho tieto dva body bude bežať rozprava. Ale odhadujem, že niekedy okolo tretej, pol štvrtej by sme vedeli hlasovaním ukončiť tretiu schôdzu Národnej rady. Takže vyhlasujem obedňajšiu prestávku. Dobrú chuť. (Prerušenie rokovania o 11.56 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2011-05-19):
Ďakujem. Otváram všeobecnú rozpravu a pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Prerušujem rokovanie o tomto bode programu. Ďakujem pekne. V rokovaní budeme pokračovať prvým čítaním o návrhu poslancov Národnej rady Slovenskej republiky Mariana Záhumenského, Magdy Košútovej, Ľubomíra Petráka a Ľuboša Martináka na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene niektorých zákonov v znení neskorších predpisov (tlač 351). Dávam teraz slovo predkladateľovi pánovi poslancovi Marianovi Záhumenskému. Nech sa páči.
V. Tomanová, ministerka práce, sociálnych vecí a rodiny SR: (2007-03-22):
Možnože, ja som to hovorila s najlepším vedomím a svedomím, keď som hovorila o tom, ako tie kompetencie prechádzali, tá originálna pôsobnosť, že obce si upravujú vo všeobecne záväznom nariadení aj spôsob ceny, aj systém teda bližších podmienok pre poskytovanie sociálnych služieb a to isté sa vzťahuje na VÚC-ky. A VÚC-ka môže poskytnúť príspevok nielen fyzickej, právnickej osobe, ale aj obci, samozrejme, za podmienok ustanovených zákonom, ale vrátim sa k meritu veci. Mám tiež jeden prípad, kde na území Bratislavy pôsobí nezisková organizácia, ktorá poskytuje, myslím, okolo 119 ľuďom s Alzheimerovou chorobou, teda najťažším, najťažšie zdravotne postihnutým starším ľuďom, komplexnú starostlivosť nepretržitým pobytom. Dokonca toto zariadenie prevzalo aj na Jakubovom námestí, to bol domov dôchodcov, ktorý zriadila Kongregácia Najsvätejšieho spasiteľa a podľa prílohy č. 14 Bratislavského samosprávneho kraja mali dostať okolo 22 miliónov na celý balík služieb, ktoré poskytujú a dostali nejakých 8 miliónov, čím sa dostávajú tieto subjekty do situácie, že následne sú zadlžené, neplatia odvody, lebo nemajú, ale na druhej strane v tých zariadeniach sú občania, ktorí majú právo a právo, ktoré im bolo priznané ešte pred odovzdaním kompetencií zo zákona vyšším územným celkom, teda sú chránené § 112f, ak sa nemýlim, kde im musí byť poskytnutý rovnaký rozsah starostlivosti, a napriek tomu to tie vyššie územné celky nerešpektujú a ten balík peňazí pre nich neposkytujú. Musím povedať, že nielenže sa znížil rozsah poskytovaných služieb, znížila sa v niektorých prípadoch výrazne i kvalita a v mnohých prípadoch sa znížila aj kapacita. Ja na jednej strane to hodnotím ako pozitívne, a to aj vzhľadom na opatrenie ministerstva zdravotníctva z minulého roku, kde sú stanovené podmienky z hľadiska hygienických podmienok, ale bolo potrebné stanoviť prechodné obdobie, vyčleniť balík peňazí a povedať, aby títo poskytovatelia sa k týmto peniazom dostali, aby mohli poskytovať kvalitnejšiu starostlivosť, aby tým ľuďom, ktorým sa starostlivosť poskytuje, bola zagarantovaná právna istota, že im tá starostlivosť dovtedy, kým ju budú potrebovať, bude poskytovaná. A ja len na dôvažok dodám k tomu, pripravujeme nový zákon o sociálnych službách, ktorý na všetky tieto skúsenosti reaguje a ktorý sa snaží pohľadať riešenie. Tento zákon bude určite predložený najneskôr v septembri tohto roku na rokovanie. Mal by byť účinný s účinnosťou od 1. 1. 2008. A súčasťou, nebude len zákon o sociálnych službách, ale zákon o kompenzácii sociálnych dôsledkov ťažkého zdravotného postihnutia. (Ruch a hlasy v sále.)
Panáček, Milan, poslanec NR SR (2014-03-19):
Ďakujem. Pán predseda, dajte hlasovať o návrhu uznesenia Národnej rady Slovenskej republiky s tým, že Národná rada Slovenskej republiky podľa čl. 86 písm. d) Ústavy Slovenskej republiky: a) vyslovuje súhlas so Zmluvou medzi Slovenskou republikou a Českou republikou o spolupráci na úseku evidencie obyvateľov a rodných čísel, b) rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi.
Danko, Andrej, predseda NR SR (2019-01-31):
Poslanec Baláž.
Blanár, Juraj, podpredseda NR SR (2021-02-25):
Pán poslanec Ľuboš Krajčír, nech sa páči.
Hort, Milan, podpredseda NR SR (2010-12-02):
Ďakujem. Nie je treba doplňujúcu otázku? Nie. Odpoveď bola jasná. Ďalším, ktorý bol vylosovaný so svojou otázkou je pán poslanec Branislav Ondruš. Nevidím ho v rokovacej sále. (Ruch v pléne.) Pán poslanec, ospravedlňujem sa, ale nesedeli ste na svojom mieste. Takže áno, pán Branislav Ondruš je prítomný. Jeho otázka je adresovaná ministrovi pôdohospodárstva a rozvoja vidieka Slovenskej republiky Zsoltovi Simonovi a znie: „Pán minister, kedy konečne podpíšete zmluvy o poskytnutí NFP z OPBK obciam na revitalizáciu, pri ktorých už sú podpísané rozhodnutia, ale na zmluvy sa čaká mesiace?“ Pán minister Zsolt Simon, je tu priestor pre vašu odpoveď na otázku položenú pánom poslancom Branislavom Ondrušom. Nech sa páči.
V. Veteška, podpredseda NR SR: (2006-02-02):
Prosím, pán Minárik.
Bublavý, Dušan, poslanec NR SR (2012-12-18):
Som veľmi rád, že poslanci z opozičných lavíc veria a majú dôveru k pánovi ministrovi do budúcnosti, či už to bol predrečník pán Mičovský, alebo aj Štefan Kuffa. A ja som presvedčený o tom, že pán minister dostal dôveru od vlády a možnosť stať sa ministrom, lebo mal by byť ten človek, ktorý má mandát urobiť v justícii poriadok. A verím tomu, a verme všetci, že pán minister spravodlivosti Borec, že tie poriadky naozaj v justícii urobí v čo najbližšej budúcnosti.
Fecko, Martin, poslanec NR SR (2013-09-19):
Ďakujem pekne. Pán kolega, stopercentne s tebou súhlasím. Myslím si, že tie skládky, ktoré som aj ja mal možnosť ešte v roku ´88, teda 1988, kedy ešte bolo nejaké také to prednovembrové dianie, ako člen SZOPK mapovať a snímali sme jednotlivé obce. U nás, v okrese Prešov, môžem povedať, že sme nenašli obec, kde by bolo menej ako 8 skládok a viac. Vtedy sme to ešte na čiernobiele foťáky fotili, mám z toho ešte dosť zaujímavé zábery. A keď si prídem po týchto nejakých 20 rokoch tam pozrieť, čo sa udialo, tak, div sa svete, niektoré možnože už aj zarástli, ale sú tam. Sú tam tie skládky. Takže myslím si, že každý zákon, ktorý takúto, by som povedal, anomáliu z prírody odstráni, musí byť naozaj iba vítaný. Koľko tých skládok máme na Slovensku? Tých, ktoré sú, dá sa povedať, tie neriadené? Podľa mojich údajov asi 20-tisíc. To, že máme tam aj nejaké environmentálne záťaže, ktoré sú staré, tých je asi 1 900, to je ďalšia vec. A myslím si, že je to vlastne aj pre tú obec. Ako chce pritiahnuť toho turistu? Toho zahraničného nejakého hosťa? Tým, že tam bude na každom druhom rohu nejaká skládka? Veď je to iba v ich prospech. Som rád, že v tomto zákone hovoríme aj o povinnosti obvodného úradu životného prostredia pri iných anomáliách, čo má s tým robiť. A zvlášť ma upútalo, že ak dôjde k narušeniu prietočného profilu či vodného toku, k ohrozeniu kvality podzemných útvarov, že musí hlásiť príslušnému orgánu štátnej správy vodného hospodárstva. Super, beriem. Pretože momentálne sa o našu krajinu, by som povedal, ako má vyzerať, nemá kto starať. To znamená, stopercentne tá... (Prerušenie vystúpenia časomerom.)
Galis, Dušan, poslanec NR SR (2022-04-28):
Ďakujem pekne. Juraj, súhlasím absolútne s tebou, je to politický boj, kde ide o deštrukciu demokracie, a, samozrejme, treba zatvoriť ústa opozície, to je ako jednoznačné. Pravda je ale taká, že Robert Fico je veľmi silný hráč za pultom, a to veľa ľudí znervózňuje. Keď má argumenty, má faktá, a to, si myslím, že musí veľmi trápiť koaličných, koaličných súperov, pretože za pultom vie argumentovať, vie tak odpovedať na otázky, ktorým rozumie, nielen tuná rozumieme my poslanci, ale rozumejú aj tí ľudia na dedinách. A čo sa týka, čo sa týka života, my sa tu zaoberáme problematikou Roberta Fica a politikou, ale zabúdame na ľudí a to je najväčší problém, pretože dneska ľudia na Slovensku majú iné problémy. Nie sa týmto zaoberať, ale zaujímajú sa a chcú sa zaoberať tým, koľko, aké budú ceny, elektrika, plyn a tak ďalej, a toto sa nejako vždycky dáva na druhú koľaj, čo je na škodu veci, preto si myslím, že toto je vymyslená vec, kde chcú upútať, odpútať pozornosť od prel... od problému, aký je na Slovensku, a myslím si, že s týmto druhým problémom budú mať skutočne veľmi ťažko, pretože tí ľudia už majú toho dosť, a bude to krátko trvať, že pôjdu do ulíc a bude veľa, veľa nepokojov a rozbrojov medzi ľuďmi. Ďakujem pekne.
Krajčí, Marek, poslanec NR SR (2021-12-09):
Ďakujem pekne za faktické pripomienky a poznámky. A, samozrejme, kolegom ďakujem za milé slová a povzbudenia a myslím, že budeme naozaj povzbudzovať ďalej naše ministerstvo, aby tie veci, ktoré sme si predsavzali a ktoré sú, myslím, že dobre naštartované, aby sa postupne uviedli do praxe, aby sme aj tie jamy postupne začali kopať, aby sa nám podarili vyčerpať tie financie, ktoré z fondu obnovy sa nám na toto podarilo alokovať a získať. A ja chcem povedať, teda že naozaj veľká vec je ten, ten, ten návrh maximálnych čakacích lehôt. Naozaj pacient bude vedieť do tohto termínu, ja to vyšetrenie mať budem. Poisťovňa mi ho zabezpečí, pretože keby mi ho nezabezpečila, tak mi ho bude musieť zaplatiť u nezmluvného lekára a tam zaplatí oveľa viac. A keby nevedela nájsť ani toho nezmluvného lekára, tak má, bude mať nárok dokonca aj na ošetrenie v zahraničí. A toto je veľký bič naozaj na poisťovne a ja verím, že im sa podarí vytvoriť kvalitné informačné systémy a že sa všetci budeme na vyšetrenie objednávať. A tak je to presne v tej ceste pacienta našpecifikované. To znamená, skončia tie dlhé rady pred poliklinikami, dostaneme termíny, poisťovňa bude mať prehľad o každom jednom z nás a bude manažovať naše naozaj kroky tak, ako sa budeme dostávať ku kvalitnej zdravotnej starostlivosti, pretože bude mať naozaj na to kopec motivácií a dôvodov, prečo to bude chcieť robiť. Takže ja sa osobne teším na to, ako sa to postupne rozbieha, a verím, že, pán poslanec Valocký, že ku koncu nášho volebného obdobia, ak Boh dá, že naozaj uvidíme oveľa, oveľa reálnejšie veci, ktoré sme sľúbili ľuďom. Ďakujem pekne.
Šíbl, Jaromír, poslanec NR SR (2020-11-25):
V rozprave vystúpilo 13 poslancov, ktorí nepodali žiadne návrhy. Pán predseda, dajte, prosím, hlasovať o návrhu uznesenia, ktoré je súčasťou prerokovaného materiálu, s tým, že Národná rada berie na vedomie mimoriadnu správu verejného ochrancu práv o situácii v riešení environmentálnych záťaží na území Slovenskej republiky.
Laššáková, Jana, podpredsedníčka NR SR (2015-10-06):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási pán poslanec Osuský. Končím možnosť prihlásiť sa do rozpravy ústne. Nech sa páči, pán poslanec.
Žiga, Peter, podpredseda NR SR (2024-04-17):
Ďakujem pekne, pán spravodajca. Otváram rozpravu, do rozpravy som nedostal žiadnu písomnú prihlášku, teda dostal a pán poslanec Dostál požiadal, že nebude vystupovať, preto sa pýtam či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Dvaja páni poslanci. Ako prvý, pán poslanec Lackovič, nech sa páči.
Vašečka, Richard, poslanec NR SR (2021-06-22):
Ďakujem za slovo, pán predsedajúci. Vážené kolegyne, kolegovia, dovoľte mi v úvodnom slove krátko pripomenúť a uviesť tento návrh zákona, ktorého cieľom je pomáhať rodičom a deťom, alebo teda pomáhať rodičom s umiestnením detí do predprimárneho zariadenia v súvislosti s povinným predprimárnym zariadením, povinným vzdelávaním, ktoré vlastne už bolo prijaté, myslím, v roku 2019 ako povinné, a my sa teda snažíme jednou konkrétnou, relatívne drobnou vecou pomôcť rodičom, pomôcť deťom, ale pomôcť aj samosprávam, aby tie deti, ktoré si majú plniť tú povinnú predškolskú výchovu, aby mali dostatok miest, a resp. ak ich rodičia zverili do starostlivosti v týchto tzv. nesieťových zariadeniach, ktoré tiež majú nejaký, nejaký konkrétny rámec, tak aby pri splnení stanovených podmienok, ktoré tu stanovujeme v tomto, v tejto novele, tak aby ich tam mohli nechať aj ten posledný rok pred nastúpením do školy. Tento návrh zákona vznikol v takej úzkej spolupráci s ministerstvom školstva, ale takisto aj so zástupcami sieťových zariadení, takých tých klasických materských škôlok, a treba povedať, že vlastne tým rozširujeme paletu možností pre rodičov, ktorí majú možnosť tú povinnú predprimárnu výchovu a vzdelávanie absolvovať, alebo ich deti majú možnosť absolvovať, či teda v sieťových zariadeniach verejných, štátnych alebo cirkevných, alebo súkromných, alebo potom teda aj v týchto nesieťových, a takisto aj formou individuálneho, čiže tzv. domáceho vzdelávania. Túto oblasť tiež trochu precizujeme v tomto, v tejto novele. Rodina a škola sa musia a môžu dopĺňať. Je potrebné, aby sme budovali nejakú komunikáciu, dôveru medzi týmito oblasťami, aby štát, teda školy dôverovali rodičom, lebo sú to tí prví v živote detí, ktorí sú zodpovední za ich výchovu a ich vzdelávanie, a takisto aby rodičia dôverovali školám a školských zariadeniam, aby podľa možnosti v čím väčšej slobode a zodpovednosti si mohli vybrať ten svoj poklad, tie svoje deti komu zveria, akým spôsobom budú vychované a vzdelávané. Pripomeniem len to, že v tomto zákone teda sa rieši najmä zriadenie tzv. registra týchto nesieťových zariadení, teda tých zariadení, ktoré spĺňajú tieto podmienky stanovené zákonom, a rodičia môžu tam svoje deti zveriť a takisto aj formu individuálneho vzdelávania. Zatiaľ ďakujem pekne a prosím vás o podporu tohto návrhu zákona v druhom čítaní.
Podmanický, Ján, poslanec NR SR (2017-02-02):
Hlasujeme ďalej o zástupcoch navrhnutých reprezentatívnymi združeniami zamestnávateľov. Najskôr budeme hlasovať o pánovi Pavlovi Brnkovi.
Přidal, Alojz, poslanec NR SR (2014-06-27):
Pán predseda, dajte hlasovať o postúpení predmetného návrhu zákona do druhého čítania.
Šimečka, Michal, podpredseda NR SR (2024-06-13):
Ďakujem veľmi pekne. Tri faktické poznámky v reakcii na vaše vystúpenie. Ako prvá pani poslankyňa Kolíková, nech sa páči.
Štefanec, Ivan, poslanec NR SR (2010-12-08):
Pán predsedajúci, dajte, prosím, hlasovať o tom, že vládny návrh prerokujeme v treťom čítaní .
Hort, Milan, podpredseda NR SR (2011-12-14):
Ďalej je prihlásený do rozpravy pán poslanec Tomčo. Pán poslanec Tomčo, nie je prítomný. (Ruch v sále.) Poprosím vás chlapci, skúste si to vydiskutovať mimo sálu, lebo chceme pokračovať v rozprave. Pán poslanec Tomčo nie je prítomný v sále, preto stráca poradie. Ďalej je tam pán poslanec Juraj Blanár, ani toho nevidím v sále, čiže stráca poradie. Pán poslanec Viliam Novotný sa odhlásil z rozpravy tu pri predsedníckom pulte, čiže nevystúpi. Pani poslankyňa Viera Tomanová nie je v sále, čiže stráca poradie. Pán poslanec Kaník je síce v sále, ale ruší svoju prihlášku do rozpravy, čiže nevystúpi. A teraz ideme opätovne na druhé kolo. Čiže pán poslanec Branislav Ondruš nechce vstúpiť, čiže už v rozprave nevystúpi, Peter Kalist nie je prítomný v sále, nevystúpi. Štefan Tomčo nie je prítomný, Štefan Tomčo je prítomný v sále, takže ten vystúpi v rozprave. Nech sa páči, pán poslanec Tomčo.
Bugár, Béla, podpredseda NR SR (2011-07-13):
Nech sa páči, prezentujme sa a hlasujme o návrhu pani poslankyne Dubovcovej. (Hlasovanie.) Prítomných 122 poslancov, za 77, proti 2, hlasovania sa zdržalo 43 poslancov. Konštatujem, že návrh pani poslankyne Dubovcovej bol schválený. Nech sa páči.
Laššáková, Jana, podpredsedníčka NR SR (2012-12-07):
Na vystúpenie pána poslanca nie sú faktické poznámky. Ďalším prihláseným rečníkom je pán poslanec Galis, nech sa páči, máte slovo.
Hlina, Alojz, poslanec NR SR (2014-11-08):
Chcem vás poprosiť, my máme určitú rodinnú udalosť, či by ste nemohli dať všeobecný súhlas, že vystúpim ako posledný alebo o ôsmej. Ďakujem veľmi pekne. (Reakcia z pléna.)
Simon, Zsolt, poslanec NR SR (2013-12-03):
Pán kolega Lebocký, no, ak si dobre spomeniem na rok 2005, zákon o poľovníctve nebol na pôde Národnej rady. (Smiech v sále.) Zákon o poľovníctve, je pravda, že sa pripravoval a nedostal sa ani do vlády. Áno, bola veľká kritika a ja sa za to nehanbím. Za to, že sme urobili návrh, ktorý v tom čase predbehol dobu a vyvolal nevôľu. Áno, ale ten návrh zákona neprešiel ani vládou. To znamená, že bol zastavený v pripomienkovom konaní a neprešiel cez vládu, takže ja som žiadny návrh zákona z parlamentu, ktorý už prešiel vládou, nestiahol. Za prvé. Za druhé, áno, súhlasím s vami, že som išiel nad rámec rokovacieho poriadku. Urobil so to, bohužiaľ, preto, lebo minister Jahnátek v závere svojho vystúpenia, v záverečnej reči porušil tiež rokovací poriadok a išiel nad rámec rokovacieho poriadku a vyjadroval sa k úplne niečomu inému než k samotnému návrhu zákona, ktorý mal z dielne. A pritom, keby sa zamyslel nad tým, čo som mu odporučil ohľadne ochrany viníc a vinohradov, by našiel oveľa lepšie riešenie než to riešenie, ktoré on sám doniesol do Národnej rady. Ďakujem.
Viskupič, Marián, poslanec NR SR (2023-12-18):
Ďakujem pekne za slovo, pán predsedajúci. Kolegyňa Lucia Plaváková, ďakujem, že si poukázala na stav verejných financií, presne tak, semafor rozpočtovej rady ukazoval v októbri 5,6-percentný projektovaný deficit, v novembri to už bolo 6 %, áno, nárast deficitu o ďalších 540 mil., v decembri to bude ešte viac podľa všetkého, asi aj tých 6,4 %, čo je ďalších asi 540 mil. deficitu, no a Robert Fico už včera v relácii hovoril takmer o 7 % tohtoročného deficitu, To by už bolo dokopy 1,5 mld. nového deficitu za tejto vlády. No, Robert Fico síce hovorí o konsolidácii, ale tá realita je úplne-úplne tristná, rozbíja verejné financie neskutočnou, poviem, že ľavicovou rýchlosťou a ešte to chce teda hodiť na predchádzajúcu vládu, ale všetko toto zvýšenie od októbra ide na vrub opatrení už novej vlády. To treba jasne povedať. A, bohužiaľ, ešte to má jednu smutnú konzekvenciu pre občanov, ktorí to budú platiť, a to že vyšší tohtoročný deficit znamená aj vyšší budúcoročný deficit, pretože Robert Fico, v úvodzovkách, šetrí v budúcom roku zásadným míňaním v tomto, v tomto, keďže chce iba polpercentnú konsolidáciu, takže čím väčší deficit v tomto roku, tým viacej môže minúť aj v budúcom. No a už ten samotný fakt, že nižší deficit pre budúci rok, ktorý vôbec nie je v tom našom rozpočte, ktorý budeme preberať, je dosiahnutý len rozpočtovým trikom, to už je na samostatnú debatu v rozprave o rozpočte. Ešte raz ďakujem pekne.
Štefanec, Ivan, poslanec NR SR (2012-02-29):
Ďakujem pekne, pán predseda. Pán poslanec Paška, hovoríte o zákonnom riešení. Nuž, chcem vám opätovne pripomenúť, že vaše zákonné riešenie viedlo k zákonnému paškvilu. Ak by ste skutočne mali záujem o riešenie súčasnej situácie, tak prijmete ponuku pána ministra financií na účasť v riadiacom výbore UNITAS. Ďakujem.
Kamenický, Ladislav, poslanec NR SR (2015-06-23):
Ďakujem. Vážený pán poslanec Kollár, ďakujem za ten konštruktívny prístup, aj to, že ste v podstate privítali túto novelu zákona. Ja by som sa chcel vyjadriť v podstate k tým dvom veciam, kde teda spomínate to navýšenie na tých 500-tisíc eur. Podľa mňa už to, že vlastne sa vyrokovalo v tej prvej fáze tých 100-tisíc eur, čo tvorí rádovo okolo 68 % všetkých platiteľov DPH, je pozitívum a jedná sa o novú, novú úpravu, nie je odskúšaná, a preto si myslím, že ísť do toho nejakými veľkými, veľkými očami, treba to najprv podľa mňa odskúšať a potom prípadne upraviť. Čo sa týka toho výpočtu pozitívnych vplyvov 12,1 mil., tam, samozrejme, pri tom výpočte IFP použil rôzne predpoklady, tam je nejaká priemerná splatnosť 42 dní, 60 % z oprávnených subjektov sa zúčastní tohto systému, je jasné, a ďalšie a ďalšie tie predpoklady, je jasné, že ak sa všetky tie predpoklady toho výpočtu nenaplnia, tak musíme vidieť, aký to bude mať dopad na štátny rozpočet, či to bude pozitívny, alebo môže byť teoreticky aj negatívny. Čo sa týka zábezpeky, zábezpeka podľa mňa na začiatku plnila, plnila nejakú funkciu nejakého nástroja na boj s daňovými únikmi, dnes, samozrejme, pri tých výsledkoch, ktoré prezentuje aj minister financií, ktoré sú veľmi pozitívne, vidíme, že je možnosť trošku ustúpiť z tých tvrdých požiadaviek a je to určitá forma aj podpory nových firiem, ako sú startupy a podobne, aby sa im zjednodušil ten proces práve v období prípravy daných projektov. Ďakujem pekne.
Baláž, Vladimír, poslanec NR SR (2022-02-03):
Ja sa len poďakujem. Ďakujem pekne.
Pčolinský, Peter, podpredseda NR SR (2022-11-09):
Ešte máte jedenásť minút, čiže kľudne ich môžte využiť do sýtosti.
Kollár, Boris, predseda NR SR (2021-12-10):
Prosím, ukľudnime sa v sále. Pani poslankyne, páni poslanci, vystúpením pána ministra sa podľa § 35 zákona, podľa § 35 zákona o rokovacom poriadku sa otvára rozprava znova. Pýtam sa, či niekto z poslancov chce vystúpiť v rozprave. Pán poslanec Šefčík, nech sa páči, máte slovo.
Zmajkovičová, Renáta, podpredsedníčka NR SR (2013-03-27):
Vyhlasujem všeobecnú rozpravu za skončenú. Pán navrhovateľ, chcete zaujať stanovisko k rozprave? Nech sa páči.
Šeliga, Juraj, podpredseda NR SR (2020-11-05):
Ďakujem. Na vaše vystúpenie žiadne faktické poznámky. Uzatváram preto rozpravu a vyhlasujem ju za skončenú. Chcete zaujať stanoviská? Pán minister, nech sa páči.
Pleštinská, Zita, poslankyňa NR SR (2020-04-29):
Ďakujem, pán predsedajúci. Ja by som chcela ubezpečiť pána kolegu Suska, že takáto videokonferencia sa dá spraviť. My sme teraz v pondelok mali, 27. 4., videokonferenciu zo zastupiteľstva Prešovského samosprávneho kraja. Dá sa to pozrieť aj vo videoforme a myslím si, že to je také svedectvo, že parlament Národnej rady vie rýchlo zareagovať na potreby samosprávy a samosprávy sú také úspešné, že vedia takúto konferenciu veľmi, veľmi úspešne urobiť. Takže dá sa to a podporujem pani ministerku Kolíkovú, máme už jasné svedectvo, že sa to dá urobiť.
Blanár, Juraj, podpredseda NR SR (2023-03-28):
Na mikrofón, poprosíme.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 132, hlasovania sa zdržali 3, nehlasoval 1. Konštatujem, že sme to schválili. Pán spravodajca. R. Vavrík, poslanec: Pán podpredseda, prosím vás o záverečné hlasovanie o tom, že Národná rada schvaľuje návrh zákona, ktorý sme práve prerokovali.
Kollár, Boris, predseda NR SR (2022-03-15):
Ďakujem. Pán poslanec Cmorej.
Jurinová, Erika, podpredsedníčka NR SR (2014-06-03):
Na vaše vystúpenie chcú reagovať dvaja páni poslanci. Ak dovolíte, aj keď je 12.01 hod., dala by som dobehnúť faktické poznámky, keďže sú len dve. Nech sa páči, pán poslanec Poliačik. Tu nie je. Pán poslanec Droba, nech sa páči.
B. Bačík, poslanec: (2007-10-19):
Môžem konštatovať, že uvedený návrh spĺňa z formálnoprávnej stránky všetky náležitosti uvedené v § 68 a v § 67 zákona Národnej rady Slovenskej republiky č. 350/1996 Z. z. o rokovacom poriadku  Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. A všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o jeho súvislostiach s inými zákonmi a medzinárodnými zmluvami a zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet a finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa nedotýka prioritných oblastí uvedených v Európskej dohode o pridružení, v čl. 70, v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 1. októbra 2007 č. 448 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. A odporúčam, aby predmetný návrh zákona prerokovali výbory v lehote do 26. novembra 2007 a gestorský výbor do 27. novembra 2007. Ďakujem, pán predsedajúci. Otvorte, prosím, rozpravu.
Jurinová, Erika, podpredsedníčka NR SR (2015-05-06):
S reakciou pán poslanec Hlina.
Glváč, Martin, podpredseda NR SR (2016-05-18):
Na faktické bude reagovať pán poslanec Viskupič.
Pročko, Jozef, poslanec NR SR (2024-09-17):
Má právo všetko, on má právo ešte dokonca aj letieť vrtuľníkom, ale faktické poznámky majú ísť po rozprave pána poslanca Krátkeho, takže riaďte to, pán Andrej Danko, tak, ako rokovací poriadok hovorí. Ďakujem veľmi pekne. No, na to je len jedna odpoveď. Vieš, Rasťo, nestihli, pretože je nutné, a nielen v celej tej ich strane, dosadzovať do funkcií svojich kamarátov, priateľov, kšeftárov. Ono je dôležité, aby sa vymenili vo funkciách zodpovední, čestní ľudia, no a dajme tam svojich príbuzných a tých, ktorí budú pomáhať pri rabovaní tejto republiky, takže na prácu nezostáva čas. Potom musíme chodiť vrtuľníkmi ponad národné parky, musíme chodiť namiesto práce na rôzne kultúrne podujatia a tie kultúrne podujatia rušiť. To je dôležitá práca Slovenskej národnej strany a ministra Tarabu, ktorý namiesto práce, namiesto práce robí všetko možné, všetko možné. Vieš, najhoršie je to, keď v diskusii ti začnú nakladať a urážať ťa, ale namiesto toho, aby zdôvodnili prečo, prečo desať mesiacov nekonali, tak si začnú vymýšľať, začnú fabulovať, začnú rozprávať tie ich rozprávky. Jednoducho máme najhroznejšiu vládu v dejinách Slovenska. Máme vládu, ktorá nerobí v prospech ľudí, ale robí v prospech svojich ministrov a našich ľudí.
V. Palko, minister vnútra SR: (2004-06-23):
Vážené panie poslankyne, vážení páni poslanci, po zohľadnení skutočnosti, že materiál zodpovedá záujmom zahraničnej politiky Slovenskej republiky, odporúčam vysloviť s ním súhlas. Ďakujem.
Jurinová, Erika, podpredsedníčka NR SR (2015-05-12):
Ďakujem pekne. No v žiadnom prípade nenapadám myšlienku vytvoriť priestor na to, aby naozaj každý mal možnosť obrátiť sa, alebo každé dieťa, každý zdravotne postihnutý mal možnosť obrátiť sa na človeka alebo na inštitúciu, ktorá by mu vedela reálne pomôcť. Toto je naozaj dobrá myšlienka, ktorá je uznaná aj v rôznych dohovoroch, ktoré som citovala a Slovensko sa s ňou musí zaoberať. Na druhej strane, opäť sa vrátim k tomu, že máme tu síce post ombudsmana, aj to Slovenské národné stredisko pre ľudské práva a nemusíme byť spokojní s ich činnosťou. Ani ja nie som možno príliš optimistická v tom, ako úrady fungujú. Akú máme záruku, že komisár bude napríklad napĺňať, Jozef, tvoje ideologické presvedčenie? Ja si myslím práve, že tomuto sa nikdy nebude dať vyhnúť, hej? Ktokoľvek, naozaj môže byť zvolený komisár s rôznym pozadím, ako to tuná vôbec nepatrí, si myslím, o tomto rozprávať. Ale pre mňa je dôležité, že naozaj štátna správa by mala byť, alebo aj verejná správa by mala byť veľmi efektívna v tom, akým spôsobom rozdeľuje svoje financie. A tuná vidím veľký priestor, ak už máme, ak už má kompetenciu, ja neviem, verejný ochranca práv ochraňovať ľudské práva, nevidím dôvod, prečo naozaj jeho kompetencie zákonne rozšíriť. Áno, teraz sa tomu nevenuje, a je mi jasné, že aj v tom prípade by došlo k nárastu, k nárastu financií. Ale verím tomu, že ten nárast financií by bol oveľa nižší, ako vytvoriť samostatného, samostatného komisára alebo samostatnú inštitúciu, ktorá bude fungovať, aj keď nezávisle, ale bude to samostatná inštitúcia, nevraviac o tom, že naozaj sa bojím, že či teraz každá jedna skupina nebude žiadať vytvorenie podobnej inštitúcie pre práve tú ďalšiu skupinu ľudí. (Prerušenie vystúpenia časomerom.)
Čepček, Martin, poslanec NR SR (2022-06-16):
Ďakujem, pán minister. Ja som zachytil včera v médiách nejaké konkrétne čísla, viete mi k tomu niečo povedať, že kedy sa to bude týkať tých lekárov a zdravotných sestier? Ďakujem.
Petráš, Vladislav, poslanec NR SR (2014-12-04):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj a výboru pre sociálne veci. Za gestorský výbor navrhujem výbor pre financie a rozpočet a zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní. Dajte, prosím, o mojom návrhu hlasovať.
Glváč, Martin, podpredseda NR SR (2017-12-06):
Ďakujem. Vyhlasujem rozpravu v tomto bode programu za skončenú. Pán navrhovateľ, chcete zaujať stanovisko? Nech sa páči.
Ledecký, Vladimír, poslanec NR SR (2024-06-27):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. (Hlasovanie o návrhu poslancov Národnej rady Slovenskej republiky Beáty Jurík, Lucie Plavákovej a Michala Saba na vydanie zákona o príspevku na úhradu nákladov na bývanie , tlač 343.)
Zmajkovičová, Renáta, poslankyňa NR SR (2011-09-14):
Ďakujem za slovo. Vážený pán minister, vy ste zrejme nedostatočne počúvali vystúpenia pán podpredsedu parlamentu Roberta Fica, pretože on poukázal na neschopnosť Ivety Radičovej zastávať pozíciu predsedníčky vlády bez akýchkoľvek urážok a invektív. Post premiéra má v exekutíve najväčšiu váhu, preto človeka, ktorý túto dôveru dostane, sprevádzajú veľké ambície, očakávania. V prípade Ivety Radičovej sme však počas celého roka sledovali jej veľké ambície, jej veľkú ctižiadostivosť, ale však veľmi chabú a chabú schopnosť. To, čo na Slovensku ľudí v jej vládnutí vyrušuje, je jej detinské vydieranie koaličných partnerov aj vlastnej SDKÚ. Trucujú deti, ale nie premiéri.
Grendel, Gábor, poslanec NR SR (2024-05-09):
Ďakujem za slovo. Začnem citátom: „Som tu preto, že minister mojej vlády Matúš Šutaj Eštok má moju plnú dôveru.“ Toto je výrok premiéra Roberta Fica z 23. novembra minulého roka, keď sme v Národnej rade odvolávali Matúša Šutaja Eštoka, a zacitujem to ešte raz: „Som tu preto, že minister mojej vlády má moju plnú dôveru.“ Z tohto citátu sa dá úplne logicky odvodiť, že dnes tu premiér Fico nie je preto, lebo ministerka jeho vlády pani Dolinková nemá jeho plnú dôveru. Nijako inak sa neprítomnosť predsedu vlády vysvetliť, logicky vysvetliť nedá. Keď sme v novembri minulého roka odvolávali Matúša Šutaja Eštoka, premiér Fico nebol jediným predstaviteľom SMER-u, ktorý prišiel ministra inej koaličnej strany osobne podporiť, sedeli tu aj minister obrany Robert Kaliňák, minister pôdohospodárstva pán Takáč a bol tu aj nominant SNS na čele ministerstva životného prostredia Tomáš Taraba. Dnes tu žiadni ministri zo SMER-u a z SNS nie sú. To sa nedá ničím iným vysvetliť ako tým, že ministerka zdravotníctva nemá podporu svojich kolegov z SNS a zo SMER-u vo vláde. V predchádzajúcej faktickej poznámke na vystúpenie pána poslanca Szalaya som trochu ironicky upozornil na to, že nielen ministri koaličných partnerov tu nie sú, aleže ani, že za pani Dolinkovú nebojujú ani poslanci z týchto strán, ale vidím, že už je tu prvá lastovička, tak som zvedavý na vystúpenie pána poslanca Ježíka vo faktickej poznámke, ako sa postaví na obhajobu pani ministerky.
Osuský, Peter, poslanec NR SR (2014-02-07):
Ďakujem. Vážená snemovňa, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpil v prvom čítaní k návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 846) ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 119 z 28. januára 2014 a podal spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady. Predseda Národnej rady rozhodnutím č. 845 z 13. januára 2014 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade, ak sa Národná rada rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady v súlade s návrhom predsedu Národnej rady, odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady určiť výbor pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, pani predsedajúca v tomto prípade, skončil som svoju spravodajskú informáciu a odporúčam otvoriť rozpravu k návrhu zákona, kde sa dovolím zároveň prihlásiť ako prvý.
Blaha, Ľuboš, podpredseda NR SR (2023-11-21):
Na vystúpenie pána poslanca Matoviča evidujem šesť faktických poznámok. Ako prvý sa prihlásil pán poslanec Ľubomír Galko, nech sa páči.